**Nr. Inreg 19 /14.07.2023**

**Consiliul de Administrație**

**ANUNȚ**

***pentru ocuparea funcției de manager – persoana fizică –***

**al Spitalului Orășenesc ORAVIȚA, județul Caraș-Severin**

În baza prevederilor Capitolului III, art. 176 și 177 din Titlul VII – SPITALELE - al Legii 95/2006 privind reforma in domeniul sanatatii, Republicată, cu modificarile si completarile ulterioare,

**Consiliul de Administratie al Spitalului Orășenesc ORAVIȚA, județul Caraș-Severin,**

în conformitate cu ***Regulamentul propriu de organizare şi desfăşurare a concursului pentru ocuparea funcţiei de manager persoană fizică***, aprobat prin Dispoziția Primarului Orașului ORAVIȚA nr. 553 din 05.11.2021

**organizeaza concurs pentru ocuparea functiei de manager – persoana fizică – al Spitalului Orășenesc ORAVIȚA *(denumit în continuare “S.O.O.” sau „Spitalul”)****,***cu sediul în localitatea ORAVIȚA, Str. Spitalului nr. 44, CP 325600.**

**Depunerea dosarelor candidaților în intrevalul 07 – 21 august 2023 (ora limită 14.00) se va face la sediul Spitalului Orasenesc ORAVIȚA,** str. Spitalului nr. 44, CP 325600, **biroul Resurse Umane din pavilionul Administrativ**, concursul propriu zis urmând a se desfășura în doua etape:

1. **etapa de verificare** a îndeplinirii de către candidaţi a condiţiilor stabilite în anunţul de concurs, care se va finaliza prin afişarea pe website-ul S.O.O., www.spitalul-oravita.ro**, *rubrica <<Concurs 2023>>, secțiunea “Concurs Manager – Persoană fizică”***, **în data de 23.08.2023, orele 15:00 – etapă eliminatorie;**
2. **etapa de susţinere publică şi de evaluare a proiectului de management**, pe baza temelor–cadru, în data **de 30 august 2023, începând cu orele 10:00** – **probă unică de concurs**.

Pentru respectarea etapelor de mai sus, calendarul aprobat pentru desfășurarea concursului este următorul:

**07 august 2023 – 21 august 2023, orele 14.00 – înscrierea candidaţilor (21 august 2023 este data limită de depunere a dosarelor de înscriere)**;

**23 august 2023 – verificarea de către Comisia de concurs a dosarelor de înscriere a candidaţilor (validarea acestora)**;

**23 august 2023**, **orele 15:00 – termenul limită de afişare** a rezultatelor etapei de verificare a dosarelor și publicarea proiectelor de management prin afisare pe website-ul S.O.O.**, rubrica *<< Concurs 2023 >>,secțiunea “Concurs Manager – Persoană fizică”***;

**24 august 2023**, **orele 15:00 – termenul limită pentru depunerea contestaţiilor faţă de rezultatele la verificarea dosarelor de concurs**;

**25 august 2023**,**orele 13:00 – afişarea rezultatelor de către Comisia de soluționare a contestaţiilor**;

**30 august 2023**, **începând cu orele 10:00** – **susţinerea publică, de către candidați, a proiectului de management**, **în Sala de ședințe a Spitalului Orasenesc ORAVITA, strada Spitalului nr. 44, CP 325600;**

**31 august 2023, orele 10:00 – publicarea rezultatelor de la evaluarea proiectului de management;**

**01 septembrie 2023**, **orele 12:00 – termenul limită pentru depunerea contestaţiilor faţă de rezultatele evaluării proiectului de management**;

**04 septembrie 2023**, **orele 14:00 – afişarea rezultatelor de către Comisia de soluționare a contestaţiilor**;

**05 septembrie 2023**, **orele 12:00 – afişarea rezultatelor finale ale concursului pentru ocuparea functiei de manager – persoana fizică – al Spitalului Orășenesc ORAVIȚA.**

**La concurs pot participa persoane fizice care indeplinesc in mod cumulativ urmatoarele conditii:**

a) cunosc limba română, scris şi vorbit;

b) sunt absolvenţi ai unei instituţii de învăţământ superior medical, economico-financiar sau juridic;

c) sunt absolvenţi ai unor cursuri de perfecţionare în management sau management sanitar, agreate de Ministerul Sănătăţii şi stabilite prin ordin al ministrului sănătăţii, ori sunt absolvenţi ai unui masterat sau doctorat în management sanitar, economic ori administrativ organizat într-o instituţie de învăţământ superior acreditată, potrivit legii;

d) au cel puţin 2 ani vechime în posturi prevăzute cu studii universitare de lungă durată,conform legii;

e) nu au fost condamnate pentru săvârşirea unei infracţiuni comise cu intenţie, cu excepţia situaţiei în care a intervenit reabilitarea;

f) sunt apte din punct de vedere medical (fizic şi neuropsihic);

g) nu au împlinit vârsta standard de pensionare, conform legii.

**Nu pot participa la concursul pentru ocuparea funcţiei de manager al S.O.O:**

a) membrii consiliului de administraţie al Spitalului Orașenesc Oravița;

b) persoanele sancţionate disciplinar, în ultimii 2 ani, de către unităţile la care au fost angajate, sau de către Colegiul Medicilor din România.

**Dosarul de înscriere trebuie să conţină în principal următoarele documente:**

a) cererea de înscriere la concurs în care candidatul menţionează funcţia pentru care doreşte să candideze;

b) copia certificată pentru conformitate a actului de identitate, aflat în termen de valabilitate;

c) copia certificată pentru conformitate a diplomei de licenţă sau echivalente;

d) copia certificată pentru conformitate a documentelor care atestă absolvirea cursurilor de perfecţionare în management sau management sanitar prevăzute la art. 1 alin. (1) lit. c) ori a diplomei de masterat sau doctorat în management sanitar,economic sau administrativ, organizat într-o instituţie de învăţământ superior acreditată, potrivit legii;

e) curriculum vitae;

f) adeverinţa care atestă vechimea în posturi cu studii universitare de lungă durată sau copie certificată pentru conformitate a carnetului de muncă;

g) adeverinţa de la ultimele locuri de muncă din care să rezulte că, în ultimii 2 ani până la publicarea anunțului de concurs, nu a fost sancţionat disciplinar de către conducerea unităţilor în care şi-a desfăşurat activitatea ca angajat, sau de către Colegiul Medicilor din România;

h) cazierul judiciar sau declaraţia candidatului prin care acesta îşi exprimă consimţământul pentru obţinerea extrasului de pe cazierul judiciar de către comisia de concurs, conform **Legii nr.290/2004 privind cazierul judiciar**, republicată, cu modificările şi completările ulterioare;

i) adeverinţa din care rezultă că este apt medical, fizic şi neuropsihic;

j) declaraţia pe propria răspundere privind necolaborarea cu Securitatea înainte de anul 1989;

k) copie certificată pentru conformitate a actelor (certificat de căsătorie etc.) prin care candidatul şi-a schimbat numele, după caz;

l) proiectul de management realizat de candidat;

m declaraţie pe propria răspundere a candidatului că proiectul de management este conceput şi realizat integral de către candidat;

n) declaraţie pe propria răspundere că în ultimii 3 ani nu a fost constatată de către instituţia competentă existenţa conflictului de interese ori starea de incompatibilitate cu privire la candidat;

o) declaraţie pe propria răspundere privind conformitatea cu originalul a copiilor de pe documentele depuse la dosarul de înscriere.

**Tema proiectului de management este la alegerea candidatului**, din următoarea listă de 5 teme, care va fi adaptată la problemele majore ale **Spitalului Orășenesc ORAVIȚA**:

**a)** planificarea şi organizarea serviciilor de sănătate la nivelul Spitalului;

**b)** siguranţa şi satisfacţia pacientului;

**c)** managementul calităţii serviciilor medicale;

**d)** managementul resurselor umane;

**e)** performanţa clinică şi financiară a activităţilor Spitalului.

**Proiectul se realizează individual de către candidat** şi se dezvoltă într-un volum de **minim 15 –maximum 20 pagini (exclusiv Anexele)**, tehnoredactate pe calculator, cu caractere Times New Roman, mărimea 12, spaţiere la un rând. Anexele **NU** pot cuprinde decât tabele sau grafice, iar ca text doar precizări de asterisc sau legenda graficii. Orice alt înscris din anexe se consideră text și se va adăuga la calcul în conținutul proiectului, indiferent de tipul caracterelor, la volumul echivalent al font-ului mărimii Times New Roman, mărimea 12, spaţiere la un rând.

Susţinerea proiectului de management, de către candidat, se va face în plenul comisiei de concurs, întrunită în şedinţă publică, la data şi în locaţia indicate în prezentul anunţ de concurs.

**Dosarul de înscriere se depune personal, de către candidat,** la sediul Spitalului Orășenesc ORAVIȚA, Biroul RUNOS, pavilionul Administrativ, **cel mai târziu la data de 21.08.2023, orele 14.00,** consemnându-se numărul de pagini din dosarul înregistrat**.**

Candidaţii interesaţi vor putea efectua o vizită in cadrul Spitalului, **în zilele de 10 sau 11 august 2023, începând orele 09:45** sub îndrumarea Directorului financiar-contabil al unității sanitare cu paturi, pentru a fi informați, la faţa locului, cu privire la problemele S.O.O.

În acest sens, **persoanele interesate de participarea la concurs** vor transmite, **până pe data de 7 august 2023, orele 12:00**, pe adresa de e-mail [**spitaluloravita@gmail.com**](mailto:spitaluloravita@gmail.com) , solicitarea de vizitare a spitalului.

La susținerea de către candidați a proiectului de management poate participa mass-media, precum și orice persoană care și-a manifestat intenția de a asista la proba de concurs **până în data de 25.08.2023 orele 10.00**, **prin transmiterea unui e-mail la adresa** de poștă electronică **concursmanager@spitaluloravita.ro** , cu precizarea **numelui și prenumelui persoanei interesate**, iar **intenția de participare** (inclusiv pentru jurnaliști) va fi confirmată, de către Comisia de concurs, **cel mai târziu luni 28 august 2023, orele 10.00**. Permisiunea de participare și accesul în sala de susținere a interviului (Sala de ședințe a Spitalului Orasenesc ORAVIȚA) vor fi acordate în limita a maximum 10 locuri alocate publicului.

La avizierul din sediul Spitalului Orasenesc ORAVITA se află afişat prezentul anunţ de organizare a concursului, inclusiv Bibliografia de concurs (vezi mai jos), iar pe site-ul spitalului**, *rubrica << Concurs 2023 >>, secțiunea “Concurs Manager – Persoană fizică”***, în format electronic, se regăsesc și:

- *Regulamentul de organizare si desfăsurare a concursului pentru ocuparea functiei de manager persoană fizica al Spitalului Orășenesc ORAVIȚA*;

- *Lucrările de specialitate în domeniul managementului sau managementului sanitar, din Bibliografia stabilită de Comisia de concurs*.

**B I B L I O G R A F I E**

**pentru concursul de ocupare a funcţiei de manager - persoană fizică - al Spitalului Orășenesc ORAVIȚA – august 2023**

1. **Din domeniul legislatiei**

**1.** **Legea nr. 95/2006 privind reforma în domeniul sănătăţii, Republicată,** cu modificările şi completările ulterioare: Titlul I – Sănătatea publică, Titlul II –Programele naționale de sănătate, Titlul VII – Spitalele, Titlul VIII – Asigurările sociale de sănătate, Titlul XVI – Raspunderea civilă a personalului medical și a furnizorului de produse și servicii medicale, sanitare și farmaceutice;

**2. Legea nr. 500/2002 privind finanţele publice**, cu modificările şi completările ulterioare;

**3. Legea nr. 98/2016 privind achiziţiile publice,** cu modificările şi completările ulterioare;

**4. Legea nr. 46/2003 – privind drepturile pacientului,** cu modificările și completările ulterioare;

**5. Legea nr. 53/2003 – Codul Muncii, Republicată,** cu modificările şi completările ulterioare;

**6. Legea  nr.185*/*2017 privind asigurarea calităţii însistemul desănătate**, cu modificările şi completările ulterioare;

**7.**  **Ordonanța nr. 119 din 31 august 1999, republicată, privind controlul intern și controlul financiar preventiv**

**8. HOTĂRÂREA Guvernului României** **nr. 395 din 2016** pentru aprobarea [Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice](http://idrept.ro/00178472.htm), cu modificările şi completările ulterioare;

**9. HOTĂRÂREA** **Guvernului României** **nr. 696 din 2021** pentru aprobarea pachetelor de servicii şi a Contractului-cadru care reglementează condiţiile acordării asistenţei medicale, a medicamentelor şi a dispozitivelor medicale, tehnologiilor și dispozitivelor asistive în cadrul sistemului de asigurări sociale de sănătate pentru anii 2021 -2022, cu modificările şi completările ulterioare – Anexa nr. 1 și Anexa nr. 2 – Capitolele II, V, VI și X;

**10. HOTĂRÂREA Guvernului României nr. 155/2017 privind aprobarea programelor naționale de sănătate pentru anii 2017 și 2018, cu modificările și completările ulterioare;**

1. **Ordinul comun al Ministrului Sănătății și Președintelui CNAS nr. 1.857/441/2023 privind aprobarea Normelor metodologice de aplicare a Hotărârii Guvernului nr. 521/2023 pentru aprobarea pachetelor de servicii şi a Contractului-cadru care reglementează condiţiile acordării asistenţei medicale, a medicamentelor şi a dispozitivelor medicale, în cadrul sistemului de asigurări sociale de sănătate - Anexele nr. 7, 8, 9, 17, 18, 19, 20, 21, 22, 23, 25, 26, 41, 42, 43;**

**12. Ordinul Ministrului Sănătății nr. 964/2022 privind aprobarea Normelor tehnice de realizare a programelor naționale de sănătate publică, cu modificările și completările ulterioare;**

**13. Ordinul Ministrului Sănătății nr. 1101 din 30 septembrie 2016 privind aprobarea Normelor de supraveghere, prevenire şi limitare a infecţiilor asociate asistenţei medicale în unităţile sanitare, cu modificările şi completările ulterioare;**

**14. Ordinul Ministrului Sănătății nr. 914 din 26 iulie 2006 pentru aprobarea normelor privind condiţiile pe care trebuie să le îndeplinească un spital în vederea obţinerii autorizaţiei sanitare de funcţionare, cu modificările şi completările ulterioare;**

**15. Ordinul Ministrului Sănătății nr. 1410/2016 privind aprobarea Normelor de aplicare a Legii drepturilor pacientului nr. 46/2003;**

**16. Ordinul Ministrului Sănătății nr. 1384 din 4 noiembrie 2010 privind aprobarea modelului-cadru al contractului de management şi a listei indicatorilor de performanţă a activităţii managerului spitalului public, cu modificările şi completările ulterioare;**

**17. Ordinul Ministrului Sănătății nr. 921 din 27 iulie 2006 pentru stabilirea atribuţiilor comitetului director din cadrul spitalului public, cu modificările şi completările ulterioare;**

**18. Ordinul Ministrului Sănătății nr. 1091 din 3 august 2010 privind centralizarea consumului de medicamente din unităţile sanitare cu paturi, cu modificările şi completările ulterioare;**

**19. Ordinul Secretarului General al Guvernului nr. 600 din 2018, pentru aprobarea Codului controlului intern managerial al entităţilor publice.**

**20. Ordinul Ministrului Sănătății nr.446/2017 privind aprobarea standardelor, procedurii și metodologiei de evaluare și acreditare a spitalelor, cu modificările şi completările ulterioare;**

**21. Ordinul Ministrului Finanțelor Publice nr. 1792 din 24 decembrie 2002 pentru** **aprobarea Normelor metodologice privind angajarea, lichidarea, ordonanţarea şi plata cheltuielilor instituţiilor publice, precum şi organizarea, evidenţa şi raportarea angajamentelor bugetare şi legale**, cu modificările şi completările ulterioare;

**B. Din domeniul managementului sanitar**

**Managementul spitalului - Şcoala Naţională de Sănătate Publică şi Management Sanitar București,** Editura Public H Press, 2006, Bucureşti. Lucrarea este disponibilă și on-line la adresa **http://www.snspms.ro//publicatii/editura -public-h-press.**

Relaţii suplimentare privind desfășurarea concursului se pot obţine la **nr. de telefon 0732402145, de luni până vineri, orele 10:00-13:00.**

**Președintele C.A. al S.O.O.**

**Nicolae Traian PUREA**